stanford-oval/wikipedia huggingface dataset:
จัสติซ ลีก (ภาพยนตร์)
เรื่องย่อ

หลายพันปีก่อน Steppenwolf และกองทัพ Parademon ได้พยายามครอบครองโลก ผ่านการผสานพลังของ Mother Box ทั้งสาม แต่ถูกกำราบลงโดยกองทัพฝ่ายโลกซึ่งเป็นการรวมกำลังกันของเหล่าเทพแห่งโอลิมปัส ชาวนักรบแอมะซอน ชาวแอตแลนติส มนุษย์โลก และกองกำลัง Green Lantern Corps หลังจากขับไล่กองทัพของ Steppenwolf ไปได้แล้ว กล่อง Mother Box ก็ถูกแยกออกไปเก็บซ่อนไว้ทั่วโลก
โลกปัจจุบัน เมื่อคนทั้งโลกกำลังเศร้าโศกจากการสูญเสียซูเปอร์แมน ความตายนี้ได้กระตุ้นให้ Mother Box ส่งสัญญาณไปถึง Steppenwolf ด้วยว่าโลกตอนนี้ไร้ผู้ปกป้อง และเป็นโอกาสที่ Steppenwolf จะได้ทำความดีความชอบให้กับ Darkseid ผู้เป็นนาย Steppenwolf จึงวางแผนที่จะใช้พลังของ Mother Box ทั้งสาม เพื่อทำให้เกิดยูนิตี้ เป็นการทำลายระบบนิเวศของโลกลง และเปลี่ยนแปลงดาวเคราะห์โลกใหม่ให้เหมือนดังดาวเคราะห์บ้านเกิดของ Steppenwolf
Steppenwolf ชิงเอา Mother Box มาจากเมือง Themyscira ได้สำเร็จ ราชินี Hippolyta จึงเตือน Diana บุตรสาวว่า Steppenwolf ได้กลับมาแล้ว Diana จึงไปสมทบกับ Bruce Wayne เพื่อช่วยกันตามหาเหล่า metahuman มาร่วมการต่อสู้นี้ โดย Wayne เดินทางไปพบกับ Arthur Curry และ Bary Allen ในขณะที่ Diana ตามหา Victor Stone ทางฝ่าย Wayne นั้นล้มเหลวในการชวน Curry เข้าร่วมกลุ่ม แต่ก็ได้ตัว Allen ซึ่งมีความกระตือรือร้นอย่างมาก เข้ามาร่วมทีม ส่วนทาง Diana แม้จะไม่สามารถชักชวน Stone ให้เข้าร่วมได้ แต่ Stone ก็รับปากจะช่วยตามหาตำแหน่งของภัยคุกคาม หากเขาสามารถหาได้พบ ในเวลาต่อมา Stone ก็เข้าร่วมกับทีม เมื่อ Silas ผู้เป็นพ่อ และเจ้าหน้าที่คนอื่นของ S.T.A.R. Labs ถูก Steppenwolf ลักพาตัวไป เพื่อตามหา Mother Box กล่องที่อยู่กับมนุษย์โลก
นักแสดง

เบน แอฟเฟล็ก รับบทเป็น บรูซ เวย์น / แบทแมน
เฮนรี แควิลล์ รับบทเป็น คลาร์ก เคนต์ / ซูเปอร์แมน
กัล กาด็อท รับบทเป็น ไดแอนา พรินซ์ / วันเดอร์วูแมน
เอซรา มิลเลอร์ รับบทเป็น แบร์รี อัลเลน / เดอะแฟลช
เจสัน โมโมอา รับบทเป็น อาร์เธอร์ เคอร์รี / อะควาแมน
เรย์ ฟิชเชอร์ รับบทเป็น วิกเตอร์ สโตน / ไซบอร์ก
เอมี แอดัมส์ รับบทเป็น โลอิส เลน
เจเรมี ไอเอินส์ รับบทเป็น อัลเฟรด เพนนีเวิร์ธ
ไดแอน เลน รับบท มาร์ธา เคนต์
คอนนี่ เนลเซ่น รับบทเป็น ราชินี ฮิปโปลิต้า
แอมเบอร์ เฮิร์ด รับบทเป็น เมรา
เจ. เค. ซิมมอนส์ รับบทเป็น เจมส์ กอร์ดอน
เคียราน ฮินดส์ รับบทเป็น สเต็ปเพ็นวูล์ฟ
เจสซี ไอเซนเบิร์ก รับบทเป็น เล็กซ์ ลูเธอร์
โจ แมงแกเนียลโล รับบทเป็น สแลด วิลสัน / เดธสโตรก
นอกจากนี้ยังมีโรบิน วริกท์, จูเลี่ยน ลูวิส โจนส์, โจ มอร์ตัน และบิลลี่ ครูดัพ ที่มารับบทแอนทิโอเป่, ราชาแอตแลน, ไซลาส สโตน และเฮนรี่ แอลลิน ตามลำดับ
จัสติซ ลีก สไนเดอร์คัต

การตอบรับที่แตกออกเป็นสองฝั่งของภาพยนตร์ฉบับสุดท้ายของ จัสติซ ลีก มาจากการที่แซ็ก สไนเดอร์ลาออกจากตำแหน่งผู้กำกับ ทำให้ภาพยนตร์ตกอยู่ในมือของ จอสส์ วีดอน ได้นำไปสู่การถกเถียงเมื่อเปรียบเทียบกับสถานการณ์ที่เคยเกิดขึ้นมาก่อน อย่างภาพยนตร์ ซูเปอร์แมน 2 ทั้ง จัสติซ ลีก และ ซูเปอร์แมน 2 มีการเปลี่ยนตัวผู้กำกับด้วยเหตุผลที่ต่างกัน ก่อนภาพยนตร์จะเสร็จสมบูรณ์ ซึ่งทำให้ผู้กำกับคนที่สองที่เข้ามาแทนที่นั้น ทำการเปลี่ยนแปลงอย่างมีนัยสำคัญต่อโทนของภาพยนตร์แต่ละเรื่อง แม้ว่าเหตุผลที่อยู่เบื้องหลังการลาออกของผู้กำกับแต่ละคนนั้นแตกต่างกัน ริชาร์ด ดอนเนอร์ ก็สามารถทำ ซูเปอร์แมน 2 คัต ของเขาให้เสร็จสมบูรณ์เมื่อปี ค.ศ. 2005 มีความเชื่อที่ว่าสไนเดอร์นั้นได้ถ่ายทำมากเพียงพอที่จะทำภาพยนตร์ให้เสร็จสมบูรณ์ จึงมีการรณรงค์ "สไนเดอร์คัต" ขึ้นเพื่ออนุญาตให้สไนเดอร์ได้รับการกระทำเหมือนกับดอนเนอร์ มีการถกเถียงกันว่าวิสัยทัศน์ของสไนเดอร์จะเหมือนกับภาพยนตร์ก่อนหน้ามากกว่าภาพยนตร์ จัสติซ ลีก ที่ฉายในโรงภาพยนตร์ ซึ่งสไนเดอร์ปฏิเสธที่จะดูภาพยนตร์นั้น ในช่วงแรกนั้น วอร์เนอร์บราเธอส์ ไม่พูดถึงความตั้งใจใด ๆ ที่จะสร้าง "สไนเดอร์คัต"
เมื่อเดือนมีนาคม ค.ศ. 2019 สไนเดอร์ยืนยันว่าภาพยนตร์ฉบับของเขามีอยู่จริง และกล่าวว่าขึ้นอยู่กับวอร์เนอร์บราเธอส์ว่าจะปล่อยมันหรือไม่ เมื่อเดือนพฤศจิกายน มีคนวงในอ้างว่า วอร์เนอร์บราเธอส์ ไม่น่าจะปล่อย จัสติซ ลีก ของแซ็ก สไนเดอร์ในโรงภาพยนตร์หรือบนเอชบีโอแมกซ์ โดยบอกว่าเป็น "ความฝันลม ๆ แล้ง ๆ" เมื่อเดือนธันวาคม สไนเดอร์ได้โพสต์ภาพกล่องที่แปะป้ายว่า "Z.S. J.L Director's cut" พร้อมกับคำบรรยายใต้ภาพ "Is it real? Does it exist? Of course it does." (แปล: "ของจริงเหรอ? มันมีอยู่จริงเหรอ? แน่นอนมันมีอยู่จริง") ในบัญชีวีโรของเขา เมื่อวันที่ 20 พฤษภาคม ค.ศ. 2020 สไนเดอร์ประกาศอย่างเป็นทางการว่าภาพยนตร์ จัสติซ ลีกของเขาจะปล่อยในเอชบีโอแมกซ์ในปี ค.ศ. 2021 โดยจะใช้ทุนสร้าง 20–30 ล้านดอลลาร์สหรัฐเพื่อทำเทคนิคพิเศษ, ดนตรีประกอบและการตัดต่อให้เสร็จสมบูรณ์ โดยจะเป็นมินิซีรีส์จำนวนสี่ตอน ตอนละหนึ่งชั่วโมง มีการเปิดเผยว่า เฮนรี แควิลล์, เบน แอฟเฟล็ก, กัล กาด็อต, เจสัน โมมัว, เรย์ ฟิชเชอร์ และ เอซรา มิลเลอร์ จะกลับมาช่วยให้โครงการนี้เสร็จสมบูรณ์ โดยเวอร์ชันนี้จะแตกต่างกับเวอร์ชันเดิมและมีการนำตัวละคร ดาร์กไซด์ ที่ถูกตัดไปมาใส่ในฉบับนี้และมีการเปลี่ยนแปลงดีไซน์ของ สตีเฟ่นวูลฟ์ โดยจะมีการนำฉากที่ไม่ได้ใช้ในฉบับดั้งเดิมมาใส่ รวมถึงชุดของ ซุปเปอร์แมน ที่เป็นสีดำที่เราจะได้เห็นในเวอร์ชันนี้
แหล่งข้อมูลอื่น

Justice League Part One ที่อินเทอร์เน็ตมูวีเดตาเบส
Justice League Part One ที่บ็อกซ์ออฟฟิศโมโจ
Justice League Part One ที่รอตเทนโทเมโทส์
Justice League Part One ที่เมทาคริติก
จาร์วิส

| J> A.R.V.I.S..ข้อมูลการจัดพิมพ์ |
| --- | --- |
ผู้จัดพิมพ์: Marvel Comics
ปรากฏตัวครั้งแรก: Invincible Iron Man Vol. 2 #11 (May 2009)
สร้างสรรค์โดย: Film:   Mark FergusHawk Ostby  Art MarcumMatt Holloway 
ข้อมูลในเรื่อง
ชื่อเต็ม: J.A.R.V.I.S. (fused with Vision)
สปีชี่ส์: Artificial intelligence
สังกัดทีม:   Avengers  Stark Industries 
ผู้สนับสนุน:   Iron Man  Iron Man (MCU) 
จาร์วิส (อังกฤษ: Just A Rather Very Intelligent System; J.A.R.V.I.S.) เป็นตัวละครปัญญาประดิษฐ์ที่ปรากฏตัวครั้งแรกใน Marvel Cinematic Universe ที่พากย์เสียงโดย Paul Bettany ใน Iron Man, Iron Man 2, The Avengers, Iron Man 3 และ Avengers: Age of Ultron AI มีพื้นฐานมาจากตัวละครมาร์เวลคอมิกส์ชื่อ Edwin Jarvis ซึ่งเป็นพ่อบ้านของครอบครัว Stark หลังจากภาพยนตร์ Iron Man เรื่องแรก ตัวละครดังกล่าวได้รับการแนะนำให้รู้จักในหนังสือการ์ตูนอเมริกันที่ตีพิมพ์โดยมาร์เวลคอมิกส์
จำนวนผลคูณ-ผลบวก

จำนวนผลคูณ-ผลบวก (อังกฤษ: sum-product number) ในทางคณิตศาสตร์ หมายถึง จำนวนเต็มในฐานที่กำหนดมีค่าเท่ากับผลบวกของเลขโดดคูณกับผลคูณของเลขโดด เช่น 144 เป็นจำนวนผลคูณ-ผลบวก เพราะ 1 + 4 + 4 = 9 และ 1 × 4 × 4 = 16 และ 9 × 16 = 144
ตัวอย่างจำนวนผลคูณ-ผลบวกในฐานสิบ เช่น 0, 1, 135, 144
จัสติน ลิน

| จัสติน ลิน |
| --- | --- |
ลิน ในปี 2016
เกิด:  (1971-10-11) 11 ตุลาคม ค.ศ. 1971 (53 ปี) ไทเป, ไต้หวัน
ศิษย์เก่า: ยูซีแอลเอ
อาชีพ: ผู้ผลิตภาพยนตร์
จัสติน ลิน (อังกฤษ: Justin Lin; จีนตัวเต็ม: 林詣彬; จีนตัวย่อ: 林诣彬; พินอิน: Lín Yìbīn) เป็นผู้กำกับภาพยนตร์ชาวอเมริกันที่ทำรายได้ไปทั่วโลกราว 2.3 พันล้านเหรียญสหรัฐ ณ เดือนมีนาคม 2017 เขาเป็นที่รู้จักดีในฐานะผู้กำกับภาพยนตร์จากการกำกับภาพยนตร์เรื่อง เบทเทอร์ ลัค ทูมอร์โรว์, เดอะฟาสต์แอนด์เดอะฟิวเรียส ภาค (3-6, 9-10) และภาพยนตร์เรื่อง สตาร์ เทรค: ข้ามขอบจักรวาล เขายังเป็นที่รู้จักในฐานะผู้กำกับซีรีส์ทางโทรทัศน์เรื่อง Community และ True Detective
ผลงาน > ภาพยนตร์

| ปี | เรื่อง | ตำแหน่ง> ผู้กำกับ | ตำแหน่ง> เขียนบท | ตำแหน่ง> ผู้อำนวยการสร้าง | หมายเหตุ |
| --- | --- | --- | --- | --- | --- |

| 1997 | ช้อปปิ้ง ฟอร์ แฟงส์ | ใช่ | ใช่ | ไม่ | กำกับร่วมกับ เควนติน ลี / ตัดต่อด้วย |
| 2002 | เบทเทอร์ ลัค ทูมอร์โรว์ | ใช่ | ใช่ | ใช่ | ตัดต่อด้วย |
| 2006 | แอนนาโพลิส: เกียรติยศลูกผู้ชาย | ใช่ | ไม่ | ไม่ |  |
| 2006 | เร็ว..แรงทะลุนรก: ซิ่งแหกพิกัดโตเกียว | ใช่ | ไม่ | ไม่ |  |
| 2007 | ฟินิชชิ่ง เดอะ เกม | ใช่ | ไม่ | ใช่ |  |
| 2009 | เร็ว..แรงทะลุนรก 4: ยกทีมซิ่ง แรงทะลุไมล์ | ใช่ | ไม่ | ไม่ |  |
| 2011 | เร็ว..แรงทะลุนรก 5 | ใช่ | ไม่ | ฝ่ายบริหาร |  |
| 2013 | เร็ว..แรงทะลุนรก 6 | ใช่ | ไม่ | ฝ่ายบริหาร |  |
| 2015 | ฮอลลีวูด แอดเวนเจอร์ | ไม่ | ใช่ | ใช่ |  |
| 2016 | สตาร์ เทรค: ข้ามขอบจักรวาล | ใช่ | ไม่ | ใช่ |  |
| 2021 | เร็ว..แรงทะลุนรก 9 | ใช่ | ใช่ | ใช่ |  |
| 2021 | สเปซแจม: สืบทอดตำนานใหม่ | ไม่ | ไม่ | ฝ่ายบริหาร |  |
| 2023 | เร็ว..แรงทะลุนรก 10 | ไม่ | ใช่ | ใช่ | กำลังเตรียมถ่ายทำต่อ |
| 2024 | เร็ว..แรงทะลุนรก 11 | ไม่ | ใช่ | ใช่ | กำลังเตรียมงานสร้าง |
ผลงาน > ภาพยนตร์สั้น

| ปี | เรื่อง | ตำแหน่ง> ผู้กำกับ | ตำแหน่ง> เขียนบท | ตำแหน่ง> ผู้อำนวยการสร้าง | หมายเหตุ |
| --- | --- | --- | --- | --- | --- |
| 2000 | ครอสโอเวอร์ | ใช่ | ใช่ | ใช่ | สารคดีสั้น |
| 2005 | สปอตไลท์ติ้ง | ใช่ | ไม่ | ใช่ | สารคดีสั้น |
| 2007 | ลา รีโวลูเซียน เดอ อิกัวดาล่า! | ใช่ | ใช่ | ใช่ |  |
| 2012 | อิท แฮส บิกัน: บานาน่าพอคคาลิปส์ | ใช่ | ไม่ | ไม่ |  |
ผลงาน > โทรทัศน์

| ปี | เรื่อง | ผู้กำกับ | ผู้อำนวยการสร้าง ฝ่ายบริหาร | หมายเหตุ |
| --- | --- | --- | --- | --- |
| 2009–2010 | คอมมิวนิตี้ | ใช่ | ไม่ | กำกับ 3 ตอน |
| 2014–2018 | แก๊งระเบิด เนิร์ดกู้โลก | ใช่ | ใช่ | กัากับตอนแรก |
| 2015 | ทรู ดิเท็คทิฟ | ใช่ | ไม่ | กำกับ 2 ตอน |
| 2017–ปัจจุบัน | ส.ว.า.ท. หน่วยพิฆาตสายฟ้าฟาด | ใช่ | ใช่ | กัากับตอนแรก |
| 2018–ปัจจุบัน | แมกนัม คนระห่ำสืบ | ใช่ | ใช่ | กัากับตอนแรก |
| 2019–ปัจจุบัน | วอร์ริเออร์ | ไม่ | ใช่ |  |
| 2022 | ดิ เอนเกม | ใช่ | ใช่ | กัากับตอนแรก |
ผลตอบรับ

ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 10 เรื่องของ จัสติน ลิน
0–59% คำวิจารณ์ที่นักวิจารณ์ไม่ชอบ  60–100% คำวิจารณ์ที่นักวิจารณ์ชอบ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
N/A ไม่ปรากฏ, หาข้อมูลไม่ได้
$ ดอลลาร์สหรัฐ
แหล่งข้อมูลอื่น

จัสติน ลิน ที่อินเทอร์เน็ตมูวีเดตาเบส
จารีตและวิถีประชา

หนังสือสำหรับเด็กในคริสต์ศตวรรษที่ 19 เขียนไว้ว่าชาวดัตช์เป็นเชื้อชาติที่ขยันขันแข็ง และชาวจีนเป็นเชื้อชาติที่เคารพเชื่อฟังญาติผู้อาวุโสอย่างสูง
ในทางสังคมวิทยา จารีต (อังกฤษ: mores) และ วิถีประชา (อังกฤษ: folkways) เป็นบรรทัดฐานอย่างไม่เป็นทางการของสังคม
จารีต

จารีตเป็นบรรทัดฐานที่กำหนดให้คนในสังคมประพฤติปฏิบัติอย่างเข้มงวด มีการควบคุมที่รุนแรงเพื่อป้องกันการฝ่าฝืน โดยคนในสังคมนั้นถือว่าแบบแผนการปฏิบัติดังกล่าวเป็นสิ่งดีสิ่งงาม ผู้ละเมิดเป็นคนผิดคนชั่ว เป็นต้น จารีตประเพณีจึงมีลักษณะเป็นข้อห้าม (อังกฤษ: taboo) เช่น การห้ามสมรสกันระหว่างญาติสืบสายโลหิต และขอให้ปฏิบัติ เช่น ต้องช่วยเหลือผู้อื่น เป็นต้น อันใดจะเป็นจารีตประเพณีได้ ต้องเป็นแนวประพฤติปฏิบัติที่ดำเนินสืบ ๆ ต่อกันมาเป็นเวลาช้านาน โดยผู้ปฏิบัตินั้นรู้สึกร่วมกันว่าจะต้องปฏิบัติตาม เป็นกฎเกณฑ์ควบคุมความประพฤติเช่นเดียวกับกฎหมาย
จารีตประเพณีนั้นวิวัฒนามาจากศีลธรรม (อังกฤษ: morality) ซึ่งเกิดแต่ความรู้สึกนึกคิดของมนุษย์แต่ละคนว่าการกระทำอย่างไรชอบ อย่างไรไม่ชอบ เกิดจากมโนสำนึกและมโนธรรมของแต่ละคน มีขึ้นได้เพราะแต่ละคนมีสติปัญญาจะหยั่งรู้ว่าเมื่อตนกระทำอย่างไรไปแล้ว อีกฝ่ายจะรู้สึกนึกคิดอย่างไร และจะมีปฏิกิริยาอย่างไร
ศีลธรรมนั้นมีอยู่ในทุกสังคมมาแต่โบราณกาล และเป็นกฎเกณฑ์ควบคุมความประพฤติอย่างเดียวกับกฎหมายเช่นกัน แต่ก็มีความแตกต่างกับกฎหมายในหลาย ๆ ด้าน เช่น ศีลธรรมมีวัตถุประสงค์มุ่งเอาความสมบูรณ์ของจิตใจ เน้นมโนสำนึกเป็นหลัก ส่วนกฎหมายนั้นเน้นรักษาความสงบของส่วนรวมเป็นหลัก ซึ่งบางทีก็ไม่เกี่ยวกับมโนสำนึก เช่น การคิดปองร้ายผู้อื่นอยู่ในใจ กฎหมายไม่ถือว่าผิด แต่ทางศีลธรรมว่าเป็นผิดเป็นชั่ว อย่างไรก็ดี ศีลธรรมกับกฎหมายนั้นก็มีความสัมพันธ์กันในฐานะที่เป็นวิวัฒนาการแห่งกัน เป็นต้นว่า มีกฎหมายหลายบทหลายมาตราที่กำหนดว่าการกระทำที่ขัดต่อ "ศีลธรรมอันดีของประชาชน" เป็นสิ่งที่กฎหมายไม่รับรู้ แต่กรณีนี้ต้องเป็นศีลธรรมที่คนหมู่ยืดถือร่วมกัน ไม่ใช่ของใครคนใดคนหนึ่ง และต้องเป็นศีลธรรมอันดีด้วย
อันศีลธรรมนั้น หากเป็นของที่คนหมู่ซึ่งประกอบอาชีพลักษณะเดียวกันถือร่วมกัน ศีลธรรมของวิชาชีพนั้นจะเรียก จริยธรรม (ethics) เช่น จริยธรรมของแพทย์ จริยธรรมของนักกฎหมาย
เมื่อศีลธรรมนั้นได้รับการประพฤติปฏิบัตินานเข้า ๆ และเกิดความรู้สึกร่วมกันว่าจะต้องปฏิบัติเช่นนั้น ก็กลายเป็นกฎเกณฑ์ควบคุมความประพฤติที่เรียกว่า จารีตประเพณี ดังกล่าวมาแล้ว จารีตประเพณีนี้มีสภาพบังคับสำหรับกรณีที่มีการฝ่าฝืน คือ สมาชิกในสังคมนั้นจะร่วมกันประณามหรือเกิดความรู้สึกเป็นผิดเป็นชั่วสำหรับผู้ฝ่าฝืนจารีตประเพณี ซึ่งสภาพบังคับเช่นนี้บางทีก็ไม่ชัดเจน กระนั้น จารีตประเพณีเป็นเรื่องอันครอบคลุมทุกมิติของสังคมมากกว่ากฎหมาย กฎหมายจึงใช้จารีตประเพณีอุดช่องว่างของกฎหมาย เช่น ที่กำหนดในประมวลกฎหมายแพ่งและพาณิชย์ ว่า ในกรณีที่กฎหมายไม่ครอบคลุม ก็ให้เอาจารีตประเพณีมาใช้
วิถีประชา

วิถีประชาเป็นบรรทัดฐานทางสังคมที่คนยอมรับนับถือจนเกิดความเคยชิน เป็นเรื่องที่เกี่ยวข้องกับชีวิตประจำวันของบุคคลในสังคม ไม่ได้มีเนื้อหาเกี่ยวข้องกับความดีความชั่วดังเช่นจารีต บ้างจึงเรียกวิถีประชาเรียกว่า "วิถีชาวบ้าน" เช่น การยกมือไหว้ หรือการสวมชุดดำในงานศพ โดยส่วนใหญ่เป็นมาตรฐานทางพฤติกรรม ไม่มีการบังคับควบคุมอย่างเข้มงวด เมื่อมีการละเมิดผู้ละเมิดก็เพียงได้รับคำติฉินนินทา
วิถีประชาสามารถจำแนกได้ดังนี้
สมัยนิยม (อังกฤษ: fashion) เป็นปทัสถานทางสังคมที่แสดงออกถึงความนิยมของกลุ่มคนซึ่งแพร่หลายไปรวดเร็วในช่วงเวลาหนึ่ง และก็เสื่อมไปรวดเร็วเช่นกัน ในช่วงแพร่ระบาดนั้น คนในสังคมทั่วไปมีความรู้สึกว่าตนถูกบังคับให้ปฏิบัติตาม มิเช่นนั้นก็ถูกว่า "เชย" เป็นต้น เช่น เรื่องแบบทรงผม แบบเครื่องแต่งกาย
ความนิยมชั่วครู่ (อังกฤษ: fad) เป็นแบบพฤติกรรมเพียงผิวเผินและไม่จริงจัง เปลี่ยนแปลงง่าย รวดเร็ว มาเร็วไปเร็ว เช่น สมัยหนึ่งคนไทยเคยสนทนากันด้วยสำนวน "อย่าให้เซด"
ความคลั่งไคล้ (อังกฤษ: craze) เป็นเรื่องราวของความไม่มีเหตุผล เมื่อครอบงำผู้ใดแล้วผู้นั้นก็มักประพฤติปฏิบัติในในทำนองโง่เขลาเบาปัญญา หมกมุ่นอยู่กับเรื่องที่ตนคลั่งไคล้เป็นต้น
งานพิธี (อังกฤษ: ceremony) เป็นการแสดงออกซึ่งเกียรติยศ ความมีหน้ามีตา ยังผลให้เกิดความรู้สึกว่าเป็นพวกเดียวกัน สนับสนุนความสมานฉันท์ภายในกลุ่ม แต่ใครจะปฏิบัติหรือไม่ก็ได้ เช่น งานฉลองวันครบรอบวันเกิด งานฉลองวันครบรอบวันสมรส เป็นต้น
พิธีการ (อังกฤษ: rite) เป็นแบบแผนพฤติกรรมที่มีลำดับขั้นตอนแน่นอน และต้องทำซ้ำ ๆ เช่น วันพระ วันสงกรานต์ วันทำบุญขึ้นบ้านใหม่ วันมาฆบูชา
พิธีกรรม (อังกฤษ: ritual) เป็นแบบแผนพฤติกรรมตามความเชื่อที่มักไม่เปิดเผยต่อสาธารณชนทั้งหมด เช่น พิธีรับน้องใหม่
มารยาททางสังคม (อังกฤษ: etiquette) เป็นการปฏิบัติตนให้เหมาะสมแก่กาลเทศะในการสมาคม เช่น มารยาทในการรับประทานอาหาร การโดยสารรถประจำทางควรลุกให้เด็ก คนชรา และสตรีมีครรภ์นั่ง เป็นต้น
จาง เหยนเยน

| จาง เหยนเยน Zhang Yanyan |
| --- | --- |
張棪琰
จาง เหยนเยน  (2024)
เกิด: Zhang Yanyan  (1978-11-16) 16 พฤศจิกายน ค.ศ. 1978 (45 ปี) ปักกิ่ง, ประเทศจีน
องค์การ: Beijing Film Academy
บุตร: ผู้ชาย 1 คน และผู้หญิง 1 คน
จาง เหยนเยน (จีน: 張棪琰 อังกฤษ: Zhang Yanyan) เป็นนักแสดงชาวจีน
ผลงานด้านการแสดง > ภาพยนตร์

| ปี | ชื่อภาพยนตร์ภาษาอังกฤษ | ชื่อภาพยนตร์ภาษาจีน | รับบท | หมายเหตุ |
| --- | --- | --- | --- | --- |
| 2000 |  | 《剑客春秋》 | Spring grass |  |
| 2002 | Jing Tao Hai Lang | 《驚濤駭浪》 | Secretary Sun |  |
| 2002 |  | 《退役射手》 | Zheng Tingzi |  |
| 2003 |  | 《絕命時刻/陌路情變》 | Lan Lan |  |
| 2003 |  | 《同喜同喜》 |  | แขกรับเชิญ |
| 2003 |  | 《许世友出拳》 | Lamei |  |
| 2007 | Shi Chuanxiang | 《時傳祥》 | Lingling |  |
| 2011 |  | 《大格局》 | Tang Wensheng |  |
| 2012 |  | 《張寒暉》 |  |  |
ผลงานด้านการแสดง > ละครโทรทัศน์

| ปี | ชื่อภาพยนตร์ภาษาอังกฤษ | ชื่อภาพยนตร์ภาษาจีน | รับบท | หมายเหตุ |
| --- | --- | --- | --- | --- |
| 1998 |  | 《風雲密支那/煙雨棕情》 | Tunxi |  |
| 2001 |  | 《武林外史》 | Zhu Qiqi, Li Mei Niang |  |
| 2002 | Li Wei the Magistrate | 《李衛當官》 | Gongchun jade |  |
| 2002 |  | 《	北極光》 | Zhao Yaner |  |
| 2002 |  | 《葛定国同志的夕阳红》 | Li Yu |  |
| 2002 | The Golden Cangue | 《金鎖記》 | Liu Xiaoyu |  |
| 2003 |  | 《护士长日记》 | Ouyang |  |
| 2008 |  | 《深圳灣》 | Yu Hong |  |
| 2008 |  | 《密戰》 | Dianthus |  |
| 2009 |  | 《龍頭嶺》 | Hua Xiaoxiang |  |
| 2009 |  | 《政協委員》 | Cai Kexin |  |
| 2010 |  | 《中国1921》 | Cai Chang |  |
| 2010 |  | 《西部警察》 |  |  |
| 2010 |  | 《懺悔》 | Zhang Yalan |  |
| 2011 | The Young Communist International Division | 《少共国际师》 | Shi Xianghong |  |
| 2011 |  | 《幸福满屋》 | Su Ke |  |
| 2011 |  | 《漢陽造》 |  |  |
| 2012 |  | 《真兇難逃》 | Cheng Hua |  |
| 2012 | Mop Lady's Spring | 《抹布女也有春天》 | Jiang Yan |  |
| 2013 |  | 《美麗背後》 |  |  |
| 2013 | The Distance of Love | 《到愛的距離》 | Qin Shaobai |  |
| 2013 | Honey Bee Man | 《我愛男閨蜜》 | Yin Lili |  |
| 2015 | The Disguiser | 《偽裝者》 | Mrs. Su |  |
| 2015 | Nirvana in Fire | 《琅琊榜》 | Princess Longyang |  |
| 2015 | Beautiful Secret | 《美麗的秘密》 | Guan Yi stepmother |  |
| 2016 | Double Thorn | 《雙刺》 | He Huixin |  |
| 2016 | When A Snail Falls In Love | 《如果蝸牛有愛情》 | Brother Lu |  |
| 2016 |  | 《老爸的梦想》 |  |  |
| 2017 | The First Half Of My Life | 《我的前半生》 | Su Manshu | แขกรับเชิญ |
| 2017 |  | 《密戰》 | Sun red skirt |  |
| 2017 | Tribes and Empires-Storm of Prophecy | 《九州·海上牧雲記》 | Su Zhen |  |
| 2017 | Nirvana in Fire 2 | 《琅琊榜之風起長林》 | Sister Yun |  |
| 2018 | The Revolution Of Our Love | 《愛情進化論》 | General manager | แขกรับเชิญ |
| 2018 | Ashes of Love/Heavy Sweetness Ash like frost | 《香蜜沉沉燼如霜》 | Suifen |  |
| 2018 | Mad House | 《瘋人院》 | Liu Su | แขกรับเชิญ |
| 2018 | Ruyi's Royal Love in the Palace | 《如懿传》 | Su Zhen |  |
| 2018 | Douxiang | 《斗香》 | Canna |  |
แหล่งข้อมูลอื่น

จาง เหยนเยน ที่อินเทอร์เน็ตมูวีเดตาเบส
จากัวร์คาร์ส

สำหรับความหมายอื่น ดูที่ จากัวร์
| --- | --- |

ประเภท: บริษัทลูก
อุตสาหกรรม: รถยนต์
ก่อนหน้า: SS Cars Ltd 
ก่อตั้ง: พ.ศ. 2465  (ในชื่อ  Swallow Sidecar Company) 
ผู้ก่อตั้ง: Sir William Lyons
เลิกกิจการ: 31 ธันวาคม พ.ศ. 2555 
ถัดไป: Jaguar Land Rover 
สำนักงานใหญ่:  โคเวนทรี, อังกฤษ, สหราชอาณาจักร
บุคลากรหลัก: ราทัน ทาทา, ประธานบริษัท เดวิด สมิธ, ซีอีโอ
ผลิตภัณฑ์: รถยนต์หรู
พนักงาน: ประมาณ 10,000 คน
บริษัทแม่:  ทาทามอเตอร์ส
เว็บไซต์: www.jaguar.com
จากัวร์ (อังกฤษ: Jaguar Cars) เป็นชื่อบริษัทผลิตรถยนต์ระดับหรูของสหราชอาณาจักร มีฐานการผลิตที่เมืองโคเวนทรี ในอังกฤษ
ก่อนหน้านี้จากัวร์เป็นกิจการในเครือฟอร์ดมอเตอร์ (ฟอร์ดซื้อกิจการจากัวร์ในปี พ.ศ. 2532) แต่ในปัจจุบันทาทามอเตอร์ส ได้เข้าถือครองหุ้นส่วนใหญ่ในกิจการรถยนต์จากัวร์ ตั้งแต่วันที่ 2 มิถุนายน พ.ศ. 2551
ประวัติ

ก่อตั้งขึ้นเมื่อ พ.ศ. 2465 ที่เมืองแบล็คพูลในอังกฤษ ในนาม Swallow Sidecar Company โดยชายผู้ชื่นชอบรถจักรยานยนต์สองคน คือ William Lyons และ William Walmsley ต่อมาในปี พ.ศ. 2477 บริษัทได้ย้ายไปที่เมืองโคเวนทรี และเปลี่ยนชื่อบริษัท โดยย่อชื่อลงเป็น SS Cars Ltd รถยนต์คันแรกที่ใช้ชื่อจากัวร์เป็นรถเก๋งที่ใช้เครื่องยนต์ขนาด 2.5 ลิตร ผลิตในปี พ.ศ. 2478 บริษัทได้เปลี่ยนมาใช้ชื่อจากัวร์เป็นชื่อบริษัทในปี พ.ศ. 2488 หลังจากที่ชื่อเสียงของบริษัท SS นั้นเริ่มถดถอยลง ประกอบกับเกิดสงครามโลกครั้งที่ 2 ขึ้นในช่วงเวลานั้น
จากัวร์เริ่มเป็นที่รู้จักในช่วงทศวรรษที่ 1950 ในฐานะผู้ผลิตรถยนต์หรูและรถสปอร์ต บริษัทได้ซื้อกิจการของรถยนต์ยี่ห้อเดมเลอร์ (คนละอย่างกันกับบริษัทเดมเลอร์ เอจี ของเยอรมัน) มาจาก Birmingham Small Arms Company (BSA) ในปี พ.ศ. 2503 และใช้ยี่ห้อเดมเลอร์เป็นยี่ห้อของรถยนต์ที่มีความหรูหรามากกว่ารถจากัวร์
ประวัติ > การควบรวมกิจการ

จากัวร์ได้ควบรวมกิจการกันกับ British Motor Corporation (บีเอ็มซี) และ ออสติน-มอร์ริส (ออสตินกับมอร์ริสได้รวมกิจการกันอยู่ก่อนแล้วตั้งแต่ พ.ศ. 2495) แล้วตั้ง British Motor Holdings (บีเอ็มเอช) ขึ้นในปี พ.ศ. 2509 หลังจากนั้นในปี พ.ศ. 2511 ได้รวมกิจการกันกับ เลย์แลนด์ ซึ่งได้ครอบครอง (เทคโอเวอร์) กิจการ โรเวอร์ สแตนดาร์ด และ ไทรอัมพ์ แล้วตั้ง British Leyland Motor Corporation (บีแอลเอ็มซี) ในปีเดียวกัน แต่ต่อมาได้เกิดปัญหาทางการเงิน บริษัทจึงตกเป็นของรัฐ และเป็นรัฐวิสาหกิจ ในปี พ.ศ. 2518 บริษัทเปลี่ยนชื่อเป็น British Leyland Ltd (ภายหลังได้ย่อชื่อบริษัทเป็น BL plc).
ในปี พ.ศ. 2527 จากัวร์ถูกแปรรูปจากรัฐวิสาหกิจเป็นบริษัทเอกชน และได้แยกออกเป็นบริษัทเดี่ยวในตลาดหุ้น
ประวัติ > การซื้อและขายกิจการโดยฟอร์ด

ฟอร์ดมอเตอร์ เสนอซื้อกิจการจากัวร์เมื่อเดือนกันยายน พ.ศ. 2532 และผ่านการอนุมัติในที่ประชุมผู้ถือหุ้นใหญ่ในเดือนมกราคม พ.ศ. 2533 หลังจากนั้นบริษัทจากัวร์ถูกถอดชื่อออกจากตลาดหุ้นลอนดอนในวันที่ 28 กุมภาพันธ์ พ.ศ. 2533 หลังจากนั้นในปี พ.ศ. 2542 จากัวร์เป็นส่วนหนึ่งของ Premier Automotive Group (พีเอจี) ซึ่งเป็นกลุ่มกิจการของฟอร์ด ซึ่งมี แอสตันมาร์ติน, วอลโว่ และมีแลนด์โรเวอร์เพิ่มขึ้นมาในปี พ.ศ. 2543
ปัจจุบันฟอร์ดขายกิจการจากัวร์ออกไปแล้ว โดยได้มีการบรรลุข้อตกลงในการขายกิจการให้กับทาทามอเตอร์ส เมื่อวันที่ 2 มิถุนายน พ.ศ. 2551 โดยเป็นการขายกิจการรถยนต์จากัวร์และแลนด์โรเวอร์พร้อมกัน และมีมูลค่าการซื้อขายรวม 2,300 ล้านดอลลาร์สหรัฐ เช่นเดียวกับกิจการรถยนต์สปอร์ตหรู แอสตันมาร์ติน ฟอร์ดขายหุ้นแอสตันมาร์ตินของตนเกือบทั้งหมดให้กับกลุ่มนักลงทุนชาวคูเวตและชาวอังกฤษไปแล้วก่อนหน้านั้น (พ.ศ. 2550) เนื่องจากเห็นว่ากิจการเหล่านี้ประสบภาวะขาดทุน หรือไม่ได้สร้างกำไรให้กับฟอร์ดมอเตอร์เท่าที่ควร
รถยนต์จากัวร์ในปัจจุบัน

| รุ่นรถ | แบบรถ |
| --- | --- |
เอกซ์อี: ซีดาน
เอฟ-ไทป์: รถสปอร์ต
เอกซ์เอฟ: ซีดาน
เอกซ์เจ: ซีดาน
อี-เพซ: เอสยูวี
เอฟ-เพซ: เอสยูวี
ไอ-เพซ: เอสยูวี
จากัวร์ เอฟ-ไทป์
จากัวร์ อี-เพซ 2017–present
จากัวร์ เอฟ-เพซ 2016–present
จากัวร์ ไอ-เพซ 2018–present
จากัวร์ เอกซ์อี 2015–present
จากัวร์ เอกซ์เอฟ (X260) 2015–present
Jaguar XJ 2009–2019
จำนวนวัฏจักร

จำนวนวัฏจักร (อังกฤษ: cyclic number) เป็นจำนวนที่เมื่อคูณ 1 ถึง 6 แล้ว จะได้เลขชุดเดิมแต่สลับตำแหน่งกัน  จำนวนวัฏจักรตัวแรกคือ 142857 เพราะว่า
1 × 142,857 = 142,857
2 × 142,857 = 285,714
3 × 142,857 = 428,571
4 × 142,857 = 571,428
5 × 142,857 = 714,285
6 × 142,857 = 857,142
และเมื่อคูณด้วย 7 จะให้ผลลัพธ์เป็นดังนี้
7 × 142,857 = 999,999
ต่อไปคือผลลัพธ์เมื่อคูณด้วยจำนวนเต็มอื่นๆ ที่มากกว่า 7
8 × 142,857 = 1,142,856 (1 + 142,856 = 142,857)
9 × 142,857 = 1,285,713 (1 + 285,713 = 285,714)
10 × 142,857 = 1,428,570 (1 + 428,570 = 428,571)
11 × 142,857 = 1,571,427 (1 + 571,427 = 571,428)
นอกจากนี้ ยังมีจำนวนวัฏจักรตัวอื่นๆ เช่น 076923
076923 × 1 = 076923
076923 × 3 = 230769
076923 × 4 = 307692
076923 × 9 = 692307
076923 × 10 = 769230
076923 × 12 = 923076
จารู อโสปา

| จารุ อสุภะ Charu Asopa |
| --- | --- |

เกิด: Bikaner, Rajasthan
ปีปฏิบัติงาน: 2009–ปัจจุบัน
มีชื่อเสียงจาก: ศิวะ พระมหาเทพ
จารุ อสุภะ (อังกฤษ: Charu Asopa) เป็นนักแสดงหญิงชาวอินเดีย เธอมีผลงานเด่นและโด่งดังจากการแสดงละครเรื่อง ศิวะ พระมหาเทพ ในบทบาท พระนางเรวดี บทสุปรียา/ วิชกันยา ในละครเรื่อง อายันต์ จอมขมังเวทย์ และบทธัญญา ในละครเรื่อง กอรี เทวีพิทักษ์โลก อีกด้วย
ผลงานภาพยนตร์

| ปี | เรื่อง | รับบท | หมายเหตุ |
| --- | --- | --- | --- |
| 2011 | Impatient Vivek | Rani | Debut film |
ผลงานละครโทรทัศน์

| ปี | เรื่อง | รับบท | หมายเหตุ |
| --- | --- | --- | --- |
| 2009–11 | Agle Janam Mohe Bitiya Hi Kijo | Surabhi | Main antagonist |
| 2010–11 | Yeh Rishta Kya Kehlata Hai | Sneha | Akashra's friend |
| 2011–13 | Baal Veer | Atkati Pari | Protagonist |
| 2011–14 | Bade Achhe Lagte Hain | Saudamini | Antagonist |
| 2011–13 | ศิวะ พระมหาเทพ | พระนางเรวดี |  |
| 2013 | Chhanchhan | Simple | Chhanchhan's friend |
| 2014 | Diya Aur Baati Hum | Roma Reddy | Antagonist |
| 2014 | อายันต์ จอมขมังเวทย์ | สุปรียา/ วิชกันยา | Triloki's Deatha |
| 2014 | Phir Jeene Ki Tamanna Hai |  | Main antagonist |
| 2014–15 | Leekeren Kismat Ki |  | Main antagonist |
| 2015–present | Mere Angne Mein | Preeti Raghav Shrivastav | (Protagonist turned Antagonist) |
| 2015 | กอรี เทวีพิทักษ์โลก | ธัญญา |  |
| 2016 | Tashan-e-Ishq | Dr Pallavi | Antagonist |
จารึกเตอลากาบาตู

| จารึกเตอลากาบาตู |
| --- | --- |

วัสดุ: หินแอนดีไซต์
ขนาด: กว้าง 148 เซนติเมตร สูง 118 เซนติเมตร
ตัวหนังสือ: ภาษามลายูเก่าเขียนด้วยอักษรปัลลวะ
สร้าง: ค.ศ. 683
ค้นพบ: ปาเล็มบัง จังหวัดสุมาตราใต้ ประเทศอินโดนีเซีย
ที่อยู่ปัจจุบัน: พิพิธภัณฑสถานแห่งประเทศอินโดนีเซีย จาการ์ตา
เลขทะเบียน: D.155
จารึกเตอลากาบาตู (อังกฤษ: Telaga Batu inscription) เป็นจารึกสมัยอาณาจักรศรีวิชัยซึ่งถูกพบที่นครปาเล็มบัง จังหวัดสุมาตราใต้ ประเทศอินโดนีเซีย ในช่วงคริสต์ศตวรรษ 1950 และจัดแสดงที่พิพิธภัณฑสถานแห่งประเทศอินโดนีเซียในกรุงจาการ์ตา ตัวจารึกทำจากหินแอนดีไซต์ขนาดกว้าง 148 เซนติเมตร และสูง 118 เซนติเมตร ด้านบนประกอบด้วยหัวนาคเจ็ดหัว ด้านล่างมีร่องน้ำซึ่งสันนิษฐานว่าเป็นร่องให้น้ำที่เทรดลงบนตัวหินไหลลงมาระหว่างประกอบพิธี จารึกเขียนเป็นภาษามลายูเก่าด้วยอักษรปัลลวะ